|  |
| --- |
| Peräseinäjoen kappeliseurakunnan logo.JPG |
| ESITYSLISTA **/ PÖYTÄKIRJA** |
| Kappelineuvosto |
|  |

**NRO** 4/2014

**AIKA:** Maanantai 26.5.2014 klo 18.00-19.50

**PAIKKA:** Seurakuntatalonruokasali   
**LÄSNÄ:**  Honkala Katriina

Jaskari Jari

Niemi Timo

Ojaniemi Pirkko, sihteeri

Syrjälä Sirpa

Taipalus Pentti

Uusi-Pohjola Matti

Katila Tarja

Kärki Sarita

Ylinen Raimo

**PUHEENJOHTAJA:** Ylinen Markku

**MUUT LÄSNÄOLOON** Salo Jukka, kirkkoherra , poissa

**OIKEUTETUT:** Lehtimäki Suvi, kirkkoneuvoston edustaja, poissa

**KAPPELINEUVOSTON PUOLESTA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|  |

Markku Ylinen, puheenjohtaja Pirkko Ojaniemi, sihteeri

**PÖYTÄKIRJA ON TARKASTETTU JA HYVÄKSYTTY** Seinäjoella 26.5.2014

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 Pentti Taipalus Matti Uusi-Pohjola

**27 § Kokouksen avaus**

Puheenjohtaja avasi kokouksen

**28 § Kokouksen laillisuus ja päätösvaltaisuus**

Kappelineuvoston ohjesäännön 3:6§:n mukaan kappelineuvoston kokouksista ja koolle kutsumisesta noudatetaan soveltuvin osin mitä kirkkojärjestyksessä on määrätty kirkkoneuvostosta.

Kappelineuvoston ohjesäännön 3:7§:n mukaan kirjallinen esityslista on toimitettava vähintään 2 päivää ennen kokousta kappelineuvoston jäsenille.

Kirkkolain 7:4 §:n mukaan kirkkoneuvosto on päätösvaltainen, kun saapuvilla on enemmän kuin puolet jäsenistä. Esityslista on lähetetty 20.5.2014.

Ehdotus Kokous todetaan lailliseksi ja päätösvaltaiseksi.

Päätös Todettiin kokous lailliseksi ja päätösvaltaiseksi.

**29 § Sihteerin valinta**

Päätös Valittiin tämän kokouksen sihteeriksi Pirkko Ojaniemi.

**30 § Pöytäkirjan tarkastaminen**

Kappelineuvoston ohjesäännön 3:8§:n mukaan kappelineuvoston pöytäkirjan tarkastaa kaksi kokouksen valitsemaa tarkastajaa tai jos kokous niin päättää, kappelineuvosto kokouksessaan.

Aakkosjärjestyksen mukaisessa pöytäkirjan tarkastusvuorossa ovat Pirkko Ojaniemi ja Sirpa Syrjälä.

Ehdotus Valitaan kaksi pöytäkirjan tarkastajaa.

Päätös Pöytäkirjan tarkastajiksi valittiin Pentti Taipalus ja Matti Uusi-Pohjola.

**31 § Talousarviovalmistelu vuodelle 2015**Seinäjoen seurakunnan talousarvioon varataan vuosittain kappeliseurakunnalle omat määrärahat toimintaa varten.

Kappeliseurakunnan ohjesäännön (4.luku 9§, 4) mukaan kappelineuvoston tehtävänä on laatia kirkkoneuvostolle seuraavaa kolmea vuotta varten toimintasuunnitelma sekä ehdotus talousarvioon kappeliseurakuntaa varten varattavasta määrärahasta.

Liitteenä viranhaltijoiden laatimat eri työalojen talousarvioehdotukset vuodelle 2015 (LIITE 1).

Ehdotus Kappelineuvosto hyväksyy ehdotuksen Peräseinäjoen kappeliseurakunnan toimintaan vuodelle 2015 varattavista määrärahoista.

Päätös Hyväksyttiin talousarvioehdotus vuodelle 2015 ehdotuksen mukaan.

**32§ Kolehtisuunnitelma ajalle 1.7.-31.12.2014**

Kolehtisuunnitelma Peräseinäjoen kirkossa kannettavista kolehdeista ajalle 1.7.-31.12.2014 lähetetään kappelineuvostolle oheisena. (Liite 2, Kapne 26.5.2014 § 32)

Ehdotus Kappelineuvosto hyväksyy kolehtisuunnitelman liitteen mukaisena.

Päätös Hyväksyttiin kolehtisuunnitelma esitetyn mukaisesti.

**33 § Lausunto keittiön sulkemisesta**

Seurakunnan keittiötyöryhmä on esittänyt keittiötoimintaa koskevaa kokeilua, jossa Peräseinäjoen seurakuntatalon keittiö olisi kiinni yhden viikonlopun kuukaudessa. Kirkkoneuvosto on käsitellyt asiaa ja pyytää siitä kappelineuvoston lausuntoa.

***Keittiötyöryhmän esitys***

*Peräseinäjoella järjestetään kokeilu, jolloin keittiö olisi kiinni yhden viikonlopun kuukaudessa ennalta sovittuina ajankohtina ( Katrinassa info). Tämä mahdollistaisi kuukausipalkkalaisen viikonloppuvapaan, ilman että tarvitsee palkata tuntipalkkaista sijaista ja täten vähentäisi työalan kustannuksia.  
  
Lähtökohtaisesti tämän tulisi olla mahdollista, koska vuoden 2012 tilastojen perusteella Peräseinäjoella on muistotilaisuuksia ka. 0,77 kpl perjantai-lauantai. Mikäli on ruuhkaa siunaus- ja muistotilaisuuksien osalta, eikä ruuhkaa saadaan kohtuullisessa ajassa purettua, voidaan suunniteltu sulku purkaa.   
Mikäli kokeilu on onnistunut voitaisiin se ottaa käyttöön laajemminkin. Vuonna 2012 alueseurakunnassa oli muistoitilaisuuksia 3,4  kpl/ pe-la, Nurmossa 1,1 kpl/ pe-la, Ylistarossa 0,89 kpl/pe-la. Marras-joulukuussa ei ole todennäköistä pitää toimipaikkoja kiinni, johtuen muista suurista tilausmääristä.*

*Eli vaikka keittiö olisi suljettuna la-su, olisi  ko. viikolla mahdollista järjestää mt perjantaina tai  sitten tulevina viikonloppuina.  Koska Pjoella on mt:tä ka  0,77kpl/ pe-la, on tilastojen valossa mahdollista että yhtenä viikonloppuna ei ole keittiöpalveluja ( tammi-lokakuu) ja lisäksi tuona viikonloppuna olisi myös suntion viikonloppuvapaan järjestäminen helpommin järjestettävissä. Tällä tavoin srk:n kokonaistaloudelliselta näkökulmalta ei sijaisten palkkaukseen tarvitsisi käyttää vastaavia summia kuin nykyisellään, vaan henkilöstökuluja saisi alennettua.*

*Mahdollisena ruuhka-aikana kokeilusta voisi luopua, mikäli on nähtävissä että muuten tilaisuudet siirtyvät kohtuuttoman pitkälle.*

*Tätä kokeilua olisi tarkoitus laajentaa muihinkin kappeleihin ja alueseurakuntaan, mikäli kokeilu on onnistunut.*

***Kine 4.5.2014 82 §***

*… Lisäksi keittiötoimen kehittämistyöryhmän kokouksessa nousi esille se, että seurakunta voisi säästää henkilökuluissa, mikäli viikonloppujen toimintaa keittiöillä pyrittäisiin ohjaamaan. Ohjaus tapahtuisi siten, että keittiö olisi yhden viikonlopun kuukaudessa kiinni. Tällöin kuukausipalkkaiset työntekijät voisivat pitää viikonloppuvapaan, ja tilalle ei tarvitsisi palkata tuntipalkkaisia työntekijöitä. Tilaisuudet pyrittäisiin sopimaan muille viikonlopuille tai perjantaille niillä viikoilla, kun keittiö on suljettuna. Teoriassa viikonlopun keittiötoiminnan sulkemisen tulisi olla mahdollista, mikäli tarkastelee muistotilaisuuksien keskiarvoja. Vuonna 2012 muistotilaisuuksia oli viikonloppuisin (pe-la) alueseurakunnassa 3,4 kpl, Nurmossa 1,1 kpl, Ylistarossa 0,89 kpl ja Peräseinäjoella 0,77 kpl. Työryhmän näkemyksen mukaan käytäntöä voisi pilotoida Peräseinäjoella yhden vuoden ajan. Jos siunaustilaisuuksien järjestämisessä tulee ruuhkaa, voisi viikonlopun sulkemisesta luopua näinä viikonloppuina. Marras-joulukuussa toiminnassa on meneillään sesonki ja tuolla ajanjaksolla kokeilua ei järjestettäisi. Mikäli kokeilu on onnistunut, voitaisiin sitä kokeilla myös muissa seurakunnan keittiöissä.*

***Valmistelu/lisätiedot: Hallintojohtaja, puh. 4184 222/ pääemäntä, puh. 4184 236***

# *Hallintojohtajan ehdotus:*

1. *Myönnetään alle 4-vuotiaille lapsille – 50 % alennus sisäiseen hinnastoon.*
2. *Hyväksytään pelisäännöt esittelytekstin kohdan 2 mukaisesti.*
3. *Järjestetään vapaaehtoisten adventtijuhla ruokatarjoiluineen jatkossakin.*
4. *Tarjotaan seurakuntalaisille vuokrattaviksi tiloiksi keittiöineen Koppi Peräseinäjoella, virastotalon kokoushuone ja Halkosaaren tilat Ylistarossa, Eljaanhovi alueseurakunnassa sekä Kertunlaakson kiinteistö Nurmossa. Päätetään vuokratasosta myöhemmin, kiinteistöhallinnon valmistelun jälkeen.*
5. *Pilotoidaan Peräseinäjoen kappeliseurakunnassa keittiön sulkemista yhtenä viikonloppuna kuukaudessa 1.6.2014 alkaen vuoden ajan siten, että päätöksestä voidaan joustaa ruuhka-aikoina.*

***Kirkkoneuvoston päätös:****Pentti Taipalus esitti, että hallintojohtajan tekemä esitys hyväksytään muutoin, paitsi kohta 5 hylätään kokonaan. Jussi Juurakko kannatti esitystä.*

***Hallintojohtajan kokouksessa tekemä uusi ehdotus****:*

1. *Myönnetään alle 4-vuotiaille lapsille – 50 % alennus sisäiseen hinnastoon.*
2. *Hyväksytään pelisäännöt esittelytekstin kohdan 2 mukaisesti.*
3. *Järjestetään vapaaehtoisten adventtijuhla ruokatarjoiluineen jatkossakin.*
4. *Tarjotaan seurakuntalaisille vuokrattaviksi tiloiksi keittiöineen Koppi Peräseinäjoella, virastotalon kokoushuone ja Halkosaaren tilat Ylistarossa, Eljaanhovi alueseurakunnassa sekä Kertunlaakson kiinteistö Nurmossa. Päätetään vuokratasosta myöhemmin, kiinteistöhallinnon valmistelun jälkeen.*
5. *Pyydetään Peräseinäjoen kappelineuvostolta lausuntoa seuraavasta: Pilotoidaan Peräseinäjoen kappeliseurakunnassa keittiön sulkemista yhtenä viikonloppuna kuukaudessa 1.6.2014 alkaen vuoden ajan siten, että päätöksestä voidaan joustaa ruuhka-aikoina. Tämä kohta käsitellään kirkkoneuvostossa lausunnon saamisen jälkeen.*

*Hyväksyttiin hallintojohtajan kokouksessa tekemä uusi ehdotus.*

*----*

Sirpa Syrjälä poistui kokouksesta klo 19.05 tämän pykälän käsittelyn aikana.

Ehdotus Kappelineuvosto antaa kirkkoneuvoston asiasta pyytämän lausunnon

Päätös Lausuntonaan kappelineuvosto kiinnittää huomiota seuraaviin asioihin

1. Perusteissa esitetty laskennallinen muistotilaisuuksien määrä 0,77 /pe-la on harhaanjohtava, koska siihen on laskettuna vain Peräseinäjoen seurakuntatalolla pidetyt muistotilaisuudet. Hautaan siunaamisia on Peräseinäjoella vuosittain keskimäärin 50, (vuonna 2012 55), joten todellinen luku on viikonloppua kohden noin 1,0. Omaiset haluaisivat pitää muistotilaisuuksista n. 80-90 % seurakunnan tiloissa, koska tilat ovat toimivat ja viihtyisät ja palvelu hyvää, mutta nykyisellään ei siihen päästä, koska hautaukset painottuvat lauantai-ja perjantaipäiville ja seurakunnan tiloissa voidaan pitää vain yksi tilaisuus päivässä. Nyt ehdotetulla menettelyllä seurakunnan tiloissa pidettävien tilaisuuksien määrä nykyisestä vähenee eli omien tilojen käyttöaste pienenee.
2. Ehdotettu menettely voidaan nähdä signaalina siitä, että seurakunta haluaa ohjata tilaisuuksia pois omista tiloistaan ja näin menetellen seurakunta ”sahaa omaa oksaansa” vähentäessään palvelujaan ja työntäessään asiakkaita palveltavaksi muualle. Peräseinäjoella on vaihtoehtoisia muistotilaisuuksien pitopaikkoja, mm. Palvelukeskus Koivukaari, joka palvelee asiakkaita seurakuntaan nähden kilpailukykyisillä hinnoilla ja väljemmillä ehdoilla mm. sen suhteen, mitä asiakkaat itse voivat keittiölle tuoda ja sieltä tilaisuuden jälkeen viedä.
3. Seurakuntalaisille on mahdotonta perustella sitä, jos kyseisenä lauantaina kirkko on vapaana, papit ja kanttori työssä, miksi siihen päivään ei voisi ottaa hautauksia. Hautaus luonnollisesti otetaan myös näille päiville, jos vaihtoehtoisia muistotilaisuuden pitopaikkoja on vapaana.
4. Ehdotettu menettely keittiön sulkemisesta herättää kysymyksen, ovatko seurakunnan tukipalvelut toimintaa varten vai päinvastoin. Tämä esitys lisää sitä jo muutenkin olemassa olevaa vaikutelmaa, että seurakunnallinen toiminta ja tukipalvelut elävät omaa elämäänsä ja niistä päätetään eri pöydissä. Kappelineuvosto pitää tärkeänä, että tukipalveluja koskevat periaatepäätökset tehdään toimintaa kuunnellen
5. Samalla herää myös kysymys, ollaanko tässä ottamassa ensimmäinen askel keittiötoiminnan ulkoistamiseen?
6. On tavanomaista, että hautaustilaisuudet ruuhkautuvat ajoittain, mutta välillä on myös hiljaisia viikonloppuja, jolloin keittiön kuukausipalkkaisen työntekijän eikä välttämättä tuntipalkkaistenkaan työpanosta tarvita ja he voivat pitää vapaata. Tätä kausivaihtelua on luonnollisesti mahdoton suunnitella pitkällä tähtäimellä.
7. Mikäli nyt ehdotettu päätös keittiön sulkemisesta tehdään, se edellyttää ohjeistuksen väljentämistä siltä osin, millä periaatteilla vapaaehtoiset seurakuntalaiset voivat käyttää seurakunnan keittiötä esimerkiksi sunnuntain jumalanpalvelusten kirkkokahvituksissa. ”Sunnuntai takaisin” -painopisteen mukaisesti kirkkokahvitilaisuuksia pyritään nykyisestä lisäämään ja hoitamaan enenevästi vapaaehtoisten seurakuntalaisten voimin.

Näistä perusteista johtuen kappelineuvosto ei kannata pilottihanketta, jonka mukaan Peräseinäjoen seurakuntatalon keittiön suljettaisiin yhtenä viikonloppuna kuukaudessa.

**34 § Lähetyssihteerin työsuhteen haettavaksi julistaminen**

Peräseinäjoen kappeliseurakunnan osa-aikainen lähetyssihteeri Mirjam Harju on irtisanoutunut lähetyssihteerin tehtävästä 1.8.2014 alkaen tarkoituksenaan lähteä lähetystyöhön Japaniin. Kirkkoherran viranhaltijapäätöksellä hänelle on myönnetty ero lähetyssihteerin työsuhteesta 1.8.2014.

Kirkkoneuvosto päättää erikseen jokaisen virka- tai työsuhteen täyttämisestä.

Ehdotus Kappelineuvosto päättää esittää kirkkoneuvostolle, että lähetyssihteerin työsuhde täytetään 1.8.2014 alkaen nykyisillä työehdoilla, työaika 50% kokoaikaisesta työajasta ((19h/vko), palkkaus 50% vaativuusryhmän 502 mukaan ja tehtävä laitetaan haettavaksi .

Päätös Kappelineuvosto päätti yksimielisesti esittää lähetyssihteerin työsuhteen täyttämistä ehdotuksen mukaisesti.

**35 § Nimikkolähettisopimuksen solmiminen**

Kappeliseurakunnan lähetyssihteeri Mirjam Harju lähtee lähetystyöhön Japaniin syksyllä 2014 Suomen Luterilaisen Evankeliumiyhdistyksen lähettämänä. On suunniteltu, että Mirjan Harjun työtä tukeva nimikkolähettisopimus solmittaisiin Suomen Luterilaisen Evankeliumiyhdistyksen kanssa.

Peräseinäjoen kappeliseurakunnalla on voimassa nimikkolähettisopimus Suomen Luterilaisen Evankeliumiyhdistyksen kanssa Keniassa toimivan Pauli Vanhasen työn tukemiseksi. Sopimuksen kannatustavoitesumma on 7.000 euroa.

Ehdotus Kappelineuvosto päättää solmia uuden nimikkolähettisopimuksen Suomen Luterilaisen Evankeliumiyhdistyksen kanssa Japaniin lähtevän Mirjam Harjun työn tukemiseen. Sopimus astuu voimaan 1.8.2014 ja on voimassa toistaiseksi. Lähetysjärjestön kanssa on neuvoteltu, että kahden sopimuksen yhteinen kannatustavoitesumma, 7.000 euroa vuodessa, jakaantuisi tasan kummankin nimikkosopimuksen kesken, 3.500 euroa kummankin sopimuksen osalle.

Päätös Hyväksyttiin päätös ehdotuksen mukaisesti.

**36 § Rekrytointiohjeistus**

Seinäjoen seurakunnan rekrytointiohjeistus on päivitettävä mm. kirkkolakiin tulleiden muutosten, virkasäännön poistumisen ja muiden ohje- ja johtosääntöjen muutosten vuoksi. Kirkkoherra ja hallintojohtaja ovat päivittäneet rekrytointiohjeistuksen. Liite 3/Kapne 26.5.2014 § 36

Kappelineuvoston ohjesäännössä mainitaan, että mikäli rekrytointiohjeistusta päivitetään, tulee siitä pyytää lausunto kappelineuvostoilta/alueneuvostolta.

Ehdotus Kappelineuvosto puoltaa rekrytointiohjeistuksen hyväksymistä esitetyssä muodossa.

Päätös Kappelineuvosto päätti puoltaa rekrytointiohjeistuksen hyväksymistä esitetyssä muodossa.

**37 § Tiedoksimerkintäasioita**

1. Lähetystyön toimikunnan kokousmuistio 7.3.2014
2. Diakoniatyön toimikunnan kokousmuistio 9.4.2014
3. Lapsi-, perhe- , ja varhaisnuorisotyön toimikunnan kokousmuistio 11.4.2014
4. J.G.Annalan Säätiön tilinpäätös vuodelta 2014

Päätös Merkittiin tiedoksi.

**38 § Kokouksen päättäminen**

Puheenjohtaja päätti kokouksen klo 19.50.

Seinäjoen seurakunta

Peräseinäjoen kappeliseurakunta

Viranomainen Kappelineuvosto **OIKAISUVAATIMUSOHJEET**

Kirkollisasiat

Pykälä

|  |  |
| --- | --- |
| **Oikaisuvaati-**  **musoikeus** | Päätökseen tyytymätön voi tehdä kirjallisen oikaisuvaatimuksen.  Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä seurakunnan jäsen. |

|  |  |
| --- | --- |
| **Oikaisuvaati-**  **musviran-**  **omainen** | Viranomainen, jolle oikeusvaatimus tehdään ja yhteystiedot:  Peräseinäjoen kappeliseurakunnan kappelineuvosto  Käyntiosoite: Kirkkotie 2  Postiosoite: 61100 Peräseinäjoki  Telekopio: 06-4184 803  Sähköposti: pjoki.srk@evl.fi  w |
| **Oikaisuvaati-**  **musaika ja**  **sen alkaminen** | Oikaisuvaatimus on tehtävä 14 päivän kuluessa päätöksen tiedoksisaannista. Seurakunnan jäsenen katsotaan saaneen päätöksestä tiedon kun pöytäkirja on asetettu yleisesti nähtäväksi. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. |

|  |  |  |  |
| --- | --- | --- | --- |
| **Pöytäkirjan**  **nähtäväksi**  **asettaminen** | Pvm 27.5. – 3.6.2014 | | |
| **Tiedoksianto**  **asianosaiselle [[1]](#footnote-1)** | □ Lähetetty tiedoksi kirjeellä (kirkkolaki 24:11)  Annettu postin kuljetettavaksi, pvm / tiedoksiantaja | Asianosainen  …………………………………………………………………….. | |
|  | ………………………………………………………………………………………………………………………………………… | | |
|  | □ Luovutettu asianosaiselle  Paikka, pvm ja tiedoksiantajan allekirjoitus | | Asianosainen  ………………………………………………………………………  Vastaanottajan allekirjoitus |
|  | ………………………………………………………………………………………………………………………………………….  □ Muulla tavoin, miten | | |

|  |  |
| --- | --- |
| **Oikaisuvaati-**  **muksen sisältö**  **ja toimittaminen** | Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.  Oikaisuvaatimus on toimitettava oikaisuvaatimusviranomaiselle oikaisuvaatimusajan kuluessa. Omalla vastuulla oikaisuvaatimuksen voi lähettää postitse tai lähetin välityksellä. Postiin oikaisuvaatimus on jätettävä niin ajoissa, että se ehtii perille oikaisuvaatimusajan viimeisenä päivänä ennen viraston aukioloajan päättymistä. |
| **Hankinta-asian**  **saattaminen**  **markkina-**  **oikeuden**  **käsiteltäväksi [[2]](#footnote-2)** | **H a k e m u s o s o i t u s**  Asian saattaminen markkinaoikeuden käsiteltäväksi  Se, jota asia koskee, voi saattaa päätöksen markkinaoikeuden käsiteltäväksi sillä perusteella, että hankinnassa on menetelty julkisista hankinnoista annetun lain (1505/1992) tai sen nojalla annettujen säännösten tai määräysten tai Euroopan yhteisön lainsäädännön tai maailman kauppajärjestön julkisia hankintoja koskevan sopimuksen vastaisesti.  **Hakemuksen tekeminen**  Hakemus on tehtävä kirjallisesti. Hakijan on ennen hakemuksen toimittamista markkinaoikeudelle ilmoitettava hankintayksikölle kirjallisesti aikeestaan panna asia vireille markkinaoikeudessa. Hakemus on tehtävä 14 päivän kuluessa siitä, kun ehdokas tai tarjoaja on saanut kirjallisesti tiedon hänen sulkemisestaan tarjouskilpailusta ja sulkemisen  perusteista tai tarjouskilpailun ratkaisusta ja sen perusteista sekä kirjallisen ohjeen asian saattamisesta markkinaoikeuteen (hakemusosoitus). Ehdokkaan tai tarjoajan katsotaan saaneen tiedot ja hakemusosoituksen tiedoksi, jollei muuta näytetä, seitsemän päivän kuluttua niiden lähettämisestä.  Markkinaoikeuden yhteystiedot  Hakemus on toimitettava markkinaoikeudelle osoitettuna osoitteeseen:  Postiosoite: PL 118, 00130 HELSINKI  Käyntiosoite: Erottajankatu 1–3, Helsinki  Telekopionumero: (09) 68 405 514 |
| **Lisätietoja** |  |
| **Oikeuden-**  **käyntimaksu** | Tuomioistuinten ja eräiden oikeushallintoviranomaisten suoritteista perittävistä maksuista annetun lain (701/1993) 3 §:n nojalla muutoksenhakijalta peritään oikeudenkäyntimaksua markkinaoikeudessa 200 euroa, jollei lain 6 tai 7 §:stä muuta johdu. |

**Liitetään pöytäkirjaan**

1. Täytetään otteeseen, jos päätös annetaan erityistiedoksiantona tiedoksi kirkkolain 24 luvun 6 §:n 1 momentissa tarkoitetulle

   asianosaiselle. Täytetään myös viranomaiselle jäävään kaksoiskappaleeseen. [↑](#footnote-ref-1)
2. Viivataan yli, jos kysymyksessä ei ole hankinta-asia. [↑](#footnote-ref-2)